《梅雪四律代张翚徐术陆平沈廉赋 其四》
元代·凌云翰

老干柔条被雪封，五花还与六花重。从渠易改清癯态，到底难藏冷淡容。

弄色却非怜冻雀，收香长是误寒蜂。何如插向铜鉼里，煮水煎茶兴更浓。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。